Moklobemidi

Moklobemidi (Suomessa kauppanimillä Aurorix ja Moclobemid RatiopharmIhmisille tarkoitettujen lääkevalmisteiden valmisteyhteenvedot ATC-koodin perusteella: N06AG02 Fimea.) on toisen sukupolven monoamiinioksidaasiestäjiin (MAOI) lukeutuva mielialalääke ja ainoa Suomen markkinoilla oleva palautuva monoamiinioksidaasi A estäjä (RIMA) lääke. Se tuli saataville 1970-luvun loppupuolella, kliinisten lääkekokeiden alkaessa 1977 ja on yksi vanhimpia Suomessa yhä käytössä olevia masennuslääkkeitä.Achté & Tamminen, 1998: s. 421.

Moklobemidin tunnetuin kauppanimi Suomessa on Aurorix.Achté & Tamminen, 1998: s. 421 Sitä valmistaa lääkeyritys Roche. Myös rinnakkaisvalmisteita on tätä nykyä saatavilla. Lääkeaine kehiteltiin iproniatsidin ja nialamidin jälkeen. Näillä oli maksatoksisia ominaisuuksia. Moklobemidillä ei tätä vaarallista ominaisuutta ole, kuitenkin varovaisuutta on noudatettava maksasairautta sairastavien kohdalla.

Masennuksen ohella moklobemidiä voidaan käyttää lieventämään sosiaalisia pelkotiloja eli fobioita. Hoidon alkuvaiheessa ahdistuneisuus saattaa kuitenkin lisääntyä.http://www.terveyskirjasto.fi/terveyskirjasto/tk.koti?p_artikkeli=lam00061  (Viitattu 6.6.2014)

Lääkemuotona ovat 150 mg ja 300 mg vaikuttavaa ainetta sisältävät tabletit, jotka otetaan suun kautta.http://www.laakeinfo.fi/Medicine.aspx?m=959&i=MEDA_AURORIX (Viitattu 6.6.2014) Normaali terapeuttinen annos masennustilan hoidossa on 300–600 mg vuorokaudessa jaettuna 2–3 annokseen. Bonnet U. "Moclobemide: therapeutic use and clinical studies." CNS Drug Rev. 2003 Spring;9(1):97–140. http://www.ncbi.nlm.nih.gov/pubmed/12595913 Sosiaalisten pelkotilojen hoidossa 600–900 mg vuorokausiannos on havaittu tehokkaammaksi.

Moklobemidin huippupitoisuus veriplasmassa saavutetaan jo 1–2 tunnin kuluessa lääkkeen ottamisesta ja sen puoliintumisaika on varsin lyhyt, minkä vuoksi lääke jaetaan kahteen tai useampaan annokseen, jotka otetaan aterian jälkeen. Lääkkeen erittyminen rintamaitoon havaittiin 300 mg kerta-annoksella toteutetussa tutkimuksessa erittäin vähäiseksi, eikä sitä havaittu enää 12 h annostuksen jälkeen.Pons G, Schoerlin MP, Tam YK, Moran C, Pfefen JP, Francoual C, Pedarriosse AM, Chavinie J, Olive G. "Moclobemide excretion in human breast milk." Br J Clin Pharmacol. 1990 Jan;29(1):27–31. http://www.ncbi.nlm.nih.gov/pubmed/2297459

Moklobemidia ei tule käyttää samanaikaisesti tiettyjen muiden lääkeaineiden, kuten SSRI-lääkkeiden, kanssa tai aloittaa välittömästi niiden käytön loputtua, koska tästä saattaa aiheutua hengenvaarallinen serotoniinioireyhtymä. Riski on erityisesti serotonergisten yhdisteiden, kuten MDMA:n eli ”ekstaasin” sekakäytön kohdalla,Freezer A, Salem A, Irvine RJ. "Effects of 3,4-methylenedioxymethamphetamine (MDMA, 'Ecstasy') and para-methoxyamphetamine on striatal 5-HT when co-administered with moclobemide." Brain Res. 2005 Apr 11;1041(1):48–55. http://www.ncbi.nlm.nih.gov/pubmed/15804499 josta on seurannut useita kuolemantapauksia.Vuori E, Henry JA, Ojanperä I, Nieminen R, Savolainen T, Wahlsten P, Jäntti M. "Death following ingestion of MDMA (ecstasy) and moclobemide." Addiction. 2003 Mar;98(3):365–8. http://www.ncbi.nlm.nih.gov/pubmed/12603236 Myös tietyissä yskänlääkkeissä käytettävän dekstrometorfaanin, vahvojen kipulääkkeiden (opiaatit), triptaaneihin kuuluvien migreenilääkkeiden ja selegiliinin (Parkinsontautilääke) samanaikainen käyttö on kiellettyä.

Ensimmäisen sukupolven palautumattomilla MAOI-lääkeaineilla oli ruokavaliorajoituksia runsaasti tyramiinia sisältävien ruoka-aineiden, kuten kypsytettyjen juustojen ja punaviinin, osalta. Moklobemidin yhteisvaikutusta tyramiinin kanssa pidetään mitättömänä, eikä ruokavaliorajoituksiin ole aihetta.Carruba MO, Cuzzolaro M, Riva L, Bosello O, Liberti S, Castra R, Dalle Grave R, Santonastaso P, Garosi V, Nisoli E. "Efficacy and tolerability of moclobemide in bulimia nervosa: a placebo-controlled trial." Int Clin Psychopharmacol. 2001 Jan;16(1):27–32. http://www.ncbi.nlm.nih.gov/pubmed/11195257 Hypertensiivistä vaikutusta saattaa silti esiintyä kliinisesti merkittävänä epätavanomaisen suurilla, yli 900 mg vuorokausiannoksilla.

Moklobemidiä pidetään kohtalaisen hyvin siedettynä. Sillä ei ole rauhoittavaa vaikutusta, joka on tunnusomainen etenkin trisyklisille antidepressanteille (TCA). Eräänä moklobemidin etuna on pidetty sen tuomaa verrattain nopeata hoitovastetta, jonka pitäisi ilmetä jo ensimmäisen hoitoviikon aikana. Yleensä masennuslääkettä on käytettävä useita viikkoja ennen kuin terapeuttinen vaikutus ilmenee. Moklobemidi ei aiheuta painon nousua. SSRI-lääkkeille ominaiset ruoansulatuskanavan haittavaikutukset ja erityisesti seksuaalitoimintojen häiriöt ovat harvinaisia.Montejo AL, Llorca G, Izquierdo JA, Rico-Villademoros F. "Incidence of sexual dysfunction associated with antidepressant agents: a prospective multicenter study of 1022 outpatients. Spanish Working Group for the Study of Psychotropic-Related Sexual Dysfunction." J Clin Psychiatry. 2001;62 Suppl 3:10–21. http://www.ncbi.nlm.nih.gov/pubmed/11229449Serretti A, Chiesa A. "Treatment-emergent sexual dysfunction related to antidepressants: a meta-analysis." J Clin Psychopharmacol. 2009 Jun;29(3):259–66. http://www.ncbi.nlm.nih.gov/pubmed/19440080 Sitä vastoin moklobemidilla on havaittu seksuaalitoimintoja parantava vaikutus.Chebili S, Abaoub A, Mezouane B, Le Goff JF. "[Antidepressants and sexual stimulation: the correlation]." Encephale. 1998 May-Jun;24(3):180–4. http://www.ncbi.nlm.nih.gov/pubmed/9696909Philipp M, Tiller JW, Baier D, Kohnen R. "Comparison of moclobemide with selective serotonin reuptake inhibitors (SSRIs) on sexual function in depressed adults. The Australian and German Study Groups." Eur Neuropsychopharmacol. 2000 Sep;10(5):305–14. http://www.ncbi.nlm.nih.gov/pubmed/10974600 http://www.sciencedirect.com/science/article/pii/S0924977X00000857

Moklobemidi on havaittu fluoksetiinia tehokkaammaksi masennusjakson,Reynaert C, Parent M, Mirel J, Janne P, Haazen L. "Moclobemide versus fluoxetine for a major depressive episode." Psychopharmacology (Berl). 1995 Mar;118(2):183–7. http://www.ncbi.nlm.nih.gov/pubmed/7617806 kaksoismasennuksenDuarte A, Mikkelsen H, Delini-Stula A. "Moclobemide versus fluoxetine for double depression: a randomized double-blind study." J Psychiatr Res. 1996 Nov-Dec;30(6):453–8. http://www.ncbi.nlm.nih.gov/pubmed/9023788 sekä epätyypillisen masennustilanLonnqvist J, Sihvo S, Syvälahti E, Kiviruusu O. "Moclobemide and fluoxetine in atypical depression: a double-blind trial." J Affect Disord. 1994 Nov;32(3):169–77. http://www.ncbi.nlm.nih.gov/pubmed/7852659 lääkehoidossa.

Sertraliini on havaittu epätyypillisessä masennuksessa moklobemidia tehokkaammaksi.Søgaard J, Lane R, Latimer P, Behnke K, Christiansen PE, Nielsen B, Ravindran AV, Reesal RT, Goodwin DP. "A 12-week study comparing moclobemide and sertraline in the treatment of outpatients with atypical depression." J Psychopharmacol. 1999 Dec;13(4):406–14. http://www.ncbi.nlm.nih.gov/pubmed/10667618

Paniikkihäiriön hoidossa teho on havaittu 450 mg annoksella 8 viikkoa hoidon aloittamisesta lähes samaksi kuin fluoksetiinilla.Tiller JW, Bouwer C, Behnke K. "Moclobemide and fluoxetine for panic disorder. International Panic Disorder Study Group." Eur Arch Psychiatry Clin Neurosci. 1999;249 Suppl 1:S7-10. http://www.ncbi.nlm.nih.gov/pubmed/10361960

Bulimian hoidossa moklobemidi ei osoittautunut lumetta tehokkaammaksi 600 mg annoksella 6 viikon tutkimusjakson aikana; tosin tutkimuksessa ei eritelty potilaita, joilla MAO A-entsyymi toimi geneettisistä syistä tavallista nopeammin, niistä potilaista, joilla MAO A -entsyymi toimi normaalilla nopeudella. 

 Lähteet 
 Achté & Tamminen: Psykiatrian käsikirja, Recallmed, 1998
 Siimes, Kari: SSRI – onnenpilleri vaiko aikapommi?, Mielikirjat, 2003
 Lääkeopas 2008-09, Otava, 2007
 http://www.oulunomahoito.fi/?page=2447328&id=lam00039#s6  (Luettu 21.11.2010) 

Viitteet

 Aiheesta muualla 
PubChem: Moclobemide 
DrugBank: Moclobemide 
Toxin and Toxin Target Database (T3DB): Moclobemide 
Kyoto Encyclopedia of Genes and Genomes (KEGG): Moclobemide 
ChemBlink: Moclobemide 
Yhtyneet Laboratoriot: Moklobemidi  

Luokka:Monoamiinioksidaasiestäjät
Luokka:Seulonnan keskeiset artikkelit